Egils Límonaði aftur á markað eftir 30 ár Ölgerðin hefur sett Egils Límonaði aftur á markað en framleiðslu á vörunni var hætt árið 1985 . „ Ástæða þess að varan snýr aftur 30 árum síðar er fyrst og fremst vegna þess að við teljum að varan eigi fullt erindi á markað aftur “ segir Sigurður Valur Sigurðsson vörumerkjastjóri hjá Ölgerðinni . „ einnig vildum við halda uppá að í ár eru liðin heil 60 ár síðan Egils gosdrykkjalínan kom fyrst á markað og því vel við hæfi að fá þennan gamla vin aftur eftir ára langa fjarveru “ „ Egils Límonaði er sígildur , svalandi sumargosdrykkur og við vonum svo sannalega að koma hans í verslanir marki upphafið að góðu sumri . Egils Límonaði verður þó ekki í föstu vöruvali en drykkurinn verður aðeins framleiddur í takmörkuðu upplagi og aðeins í boði á meðan sól vermir sæ “ bætir Sigurður við . Egils Límonaði kom fyrst á markað í kringum árið 1955 , um svipað leiti og Egils Appelsín og Egils Grape , þá undir nafninu Egils Sítrónu-Límonaði . Vinsældir vörunar voru sveiflukenndar en innanbúðar heimildir í Ölgerðinni herma að þær hafi verið mestar á Austurlandi og í Vestmanneyjum þó ekki hafi fundist skýringar á því . Eflaust tengja margir límonaði við ljúfar æskuminningar , sól og frí . „ Límonaði minnir mann óneitanlega á sumarnostalgíu eins og tjaldútilegur ; þar sem allri fjölskyldunni var hrúgað upp í bílinn og gist í A-tjaldi einhversstaðar úti í guðsgrænni náttúrunni , þetta ótakmarkaða frelsi og spennandi ævintýri við hvert fótmál . Þannig er Egils Límonaði “ segir Sigurður .